mula sa kakainan ay umaabot sa kabahayan ang mga bahagi ng talumpati, tawanan, mga pagsalangsang, halakhakan. ang pangalan ni quiroga ay paulit ulit na nadidingig, na kahalo ng mga salitang consul pagpapantaypantay, mga karapatan. ang may piging, na hindi kumakain ng lutong europa, ay nakikitungga na lamang maminsanminsan sa kaniyang mga panaohin, at nangangakong makikisabay sa pagkain ng mga hindi nakadulog sa unang hain. nakapaghapunan na si simoun ng dumating at nakikipag usap, sa kabahayan, sa ilang mangangalakal na nangagsisidaing dahil sa kalagayan ng paghahanap buhay: masama ang lakad ng lahat, nahihinto ang pangangalakal, ang pakikipagsuklian sa europa ay napakataas ang halaga; nangagsisihingi ng liwanag sa mag aalahas inuudyukan siya ng ilang paraan sa pag asang sasabihin sa capitan general. sa bawat kaparaanang ipalagay ay tinutugunan ni simoun ng isang ngiting pakutyat paglibak. hanggang sa nang mamuhi na ang isa, ay itinanong ang kaniyang haka. ang aking haka?